УК Сампдория
УК „Сампдория“ ( – „Унионе Калчо Сампдория“) или Футболен съюз „Сампдория“ е футболен отбор от Генуа.

Основан на 12 август 1946 година след сливането на „Андреа Дория“ (създаден през 1895 г.) и „Сампиердаренезе“ (създаден през 1891 г.). Играе на стадион „Луиджи Ферарис“ (40 117 места). Екипът на отбора е синьо-бели фланелки с червено-черна ивица. Прякорите на отбора са „Самп“ и „Дория“.

„Сампдория“ е шампион на Италия през 1991 г., четири пъти носител на Копа Италия и един път носител на Купата на носителите на купи.

История 
На 12 август 1946 година генуезките „Андреа Дория“ (основан през 1895 година) и „Сампиердаренезе“ (1891) се обединяват и поставят началото на един от най-успешните клубове в Италия в края на 20 век. От цветовете на екипите на двата отбора произлизат и тези на настоящия – синьо-белите на „Андреа Дория“ пресечени с две ивици – червена и черна, на „Сампиердаренезе“.

Успехите на „моряците“ са свързани с името на мултимилионера Паоло Мантовани, който за кратко време превръща отбора от посредствен италиански тим в европейски гранд, с когото всички се съобразяват. В края на 80-те „Сампдория“ два пъти поред стига до финал за КНК, като губи от ФК „Барселона“ първия път и печели трофея през 1990 г. след победа над белгийския „Андерлехт“ с 2:0 (голове на Джанлука Виали в продълженията на срещата). Година по-късно „близнаците“ Роберто Манчини и Джанлука Виали не спират да бележат и „Сампдория“ печели скудетото за пръв път в своята история. Участието на отбора в Шампионската лига се помни и до днес с митичния финал на „Уембли“ през 1992 г., където „моряците“ отстъпват на ФК „Барселона“ след гол на Роналд Куман от свободен удар в 112-а минута.

Когато по всичко личи, че на отбора предстои успешно и бляскаво бъдеще, от сърдечен удар умира президентът на отбора Паоло Мантовани. На 14 октомври 1993 година над 40 000 фенове на „Самп“ изпращат генуезкия магнат към последния му път. „Сампдория“ печели купата на страната през 1994 година и достига полуфинал в турнира за КНК през следващия сезон, но отборът вече не е онзи гранд от началото на 90-те години и малко след напускането на Манчини и Виали отпада в Серия Б, където престоява в продължение на цели четири години.

Успехи 
   Серия А 
  Шампион (1): 1990/91
  Бронзов медал (1): 1993/94
   Купа на Италия:
  Носител (4): 1984/85, 1987/88, 1988/89, 1993/94
  Финалист (3): 1985/86, 1990/91, 2008/09
  Суперкупа на Италия
  Носител (1): 1991
  Финалист (3): 1988, 1989, 1994
  Серия Б
  Шампион (1): 1966/67

Европейски турнири 
  Шампионска лига (КЕШ):
  Финалист (1): 1992
  КНК
  Носител (1): 1989/90
  Финалист (1): 1988/89
  Суперкупа на Европа:
  Финалист (1): 1990
 Интертото:
  Носител (1): 2007
 Амстердамски турнир:
  Носител (1): 1988
 Трофей Коломбино
  Финалист (1): 1993
 Трофей Рамон Де Каранца
  Вицешампион (1): 2014
  Бронзов медалист (1): 1998
 Трофей Сиудад де Барселона
  Финалист (1): 2010
 Трофей Коста Дел Сол
  Финалист (1): 2016
 Купа Жоан Гампер
  Носител (1): 2012
  Финалист (2): 1997; 2016

Факти 
 най-много мачове за отбора: Роберто Манчини – 424 мача
 най-много голове за отбора: Роберто Манчини – 132 гола
 най-много участия на футболист на отбора в националния тим: Джанлука Виали – 56 мача
 най-голяма победа в Серия А: Сампдория – Про Патрия 7:0 (1 януари 1956)
 рекорден трансфер на привлечен футболист: Ариел Ортега (от Валенсия) – 11,36 млн. евро
 рекорден трансфер на продаден футболист: Винченцо Монтела (на Рома) – 21,30 млн. евро
 играч на XX век: Роберто Манчини

Емблема 
Характерна за емблемата на клуба е стилизираният профил на типичния генуезки рибар, с брада, характерната шапка и лула – „бачича“ на генуезки диалект е умалителното име на Йоан Кръстител) и е използвана за пръв път на мача Монца – Сампдория през 1980 година.

Състав 
Последна актуализация:

Известни играчи

Значими бивши треньори 
  Хеленио Херера
  Вуядин Бошков
  Сесар Луис Меноти
  Свен-Йоран Ериксон
  Лучано Спалети
  Дейвид Плат

Източници

Външни препратки 
 Официален сайт
 Сайт на ултрас-група Ultras Tito
 Руски фен-сайт ФК Сампдория
 Instagram

 
Генуа